Πάρις Χίλτον

Η Πάρις Γουίτνεϊ Χίλτον (Paris Whitney Hilton, 17 Φεβρουαρίου 1981) είναι Αμερικανίδα ηθοποιός, μοντέλο, τραγουδίστρια, DJ, συγγραφέας βιβλίων, καθώς και τηλεοπτική παρουσιάστρια. Ωστόσο φημίζεται για τις κοσμικές εμφανίσεις και για την μεγάλη περιουσία που έχει στην κατοχή της. Είναι κόρη του Ρίτσαρντ Χίλτον και δισέγγονη του Κόνραντ Χίλτον, ιδρυτή των ξενοδοχείων Χίλτον. Γεννήθηκε στη Νέα Υόρκη και μεγάλωσε εκεί καθώς και στο Μπέβερλι Χιλς, ξεκίνησε την καριέρα της ως μοντέλο στην εφηβική ηλικία της. Στην πορεία της ζωής της απέκτησε διεθνώς μεγάλη φήμη όπου έτσι κατέληξε να γίνει διάσημη. Έχει σχολιαστεί πολλές φορές από τα μέσα μαζικής ενημέρωσης για την ζωή της γενικά καθώς και για τις σχέσεις της.

Επίσης έχει εμφανιστεί σε διάφορες ταινίες όπως Η κούκλα και η πανούκλα (2008) και σε αυτήν της Σοφίας Κόπολα, Οι Ύποπτοι Φορούσαν Γόβες (2013).

 Προσωπική ζωή 

 Σχέσεις - Οικογένεια 
Από τον Δεκέμβριο του 2004 μέχρι τον Νοέμβριο του 2005 υπήρξε σε σχέση με τον Έλληνα εφοπλιστή και παραγωγό ταινιών Πάρη Κασιδόκωστα-Λάτση, με τον οποίο ήταν και αρραβωνιασμένη για τέσσερις μήνες. Από τον Δεκέμβριο του 2005 μέχρι τον Μάρτιο του 2007 ήταν σε on-off σχέση με τον Έλληνα εφοπλιστή Σταύρο Νιάρχο ενώ έπειτα, από τον Φεβρουάριο μέχρι τον Νοέμβριο του 2008, ήταν σε σχέση με τον κιθαρίστα Μπέντζι Μάντεν. 

Άλλες σχέσεις της ήταν ο Ισπανός μοντέλο Ρίβερ Βίπερι (2012-2014), ο επιχειρηματίας Τόμας Γκρος (2015-2016) και ο Αμερικανός ηθοποιός Κρις Ζίλκα (2017-2018). Με τον τελευταίο υπήρξε και αρραβωνιασμένη για κάποιους μήνες. Τον Δεκέμβριο του 2019 ξεκίνησε τη σχέση της με τον επιχειρηματία Κάρτερ Ρέουμ. Μετά τον αρραβώνα τους στις 13 Φεβρουαρίου 2021, οι Χίλτον - Ρέουμ παντρεύτηκαν στις 11 Νοεμβρίου εκείνου του έτους. Έχουν αποκτήσει δύο παιδιά (έναν γιο και μια κόρη), που γεννήθηκαν μέσω παρένθετης μητρότητας.

 Sex tape 
To 2003, διέρρευσε στο διαδίκτυο ένα sex tape της Χίλτον με τον τότε σύντροφο της, Ρικ Σάλομον. Ο Σάλομον κατέθεσε μήνυση εναντίον της εταιρίας που διένειμε την κασέτα αλλά και εναντίον της οικογένειας Χίλτον, την οποία κατηγόρησε ότι αμαύρωσε τη φήμη του υπονοώντας ότι είχε εκμεταλλευτεί την Χίλτον. Μήνυση προς την εταιρία διανομής, κατέθεσε αργότερα και η Χίλτον, ζητώντας 30 εκατομμύρια δολάρια για παραβίαση ιδιωτικής ζωής και συναισθηματικής αγωνίας.

Φιλμογραφία

 Κινηματογράφος 
 Έτος Τίτλος  Ρόλος Σημειώσεις 1992 Wishman Κορίτσι στην παραλία 2000 Sweetie Pie 2001 Zoolander Η Ίδια  Cameo 2002 Nine Lives Τζο Κατευθείαν σε βίντεο  QIK2JDG Μοντέλο 2003 Wonderland Μπάρμπι Cameo The Cat in the Hat Clubgoer Cameo 2004 Win a Date with Tad Hamilton! Χέδερ The Hillz Χέδερ Σμιθ Raising Helen Άμπερ Las Vegas Μάντισον Τηλεοπτική σειρά (Επεισόδιο: "Things That Go Jump in the Night")George LopezΆσλεϊΤηλεοπτική σειρά (Επεισόδιο: "Jason Tutors Max")The O.C.ΚέιτΤηλεοπτική σειρά (Επεισόδιο: "The L.A.")Veronica MarsΚέιτλιν ΦορντΤηλεοπτική σειρά (Επεισόδιο: "Credit Where Credit's Due")2005American DreamsΜπάρμπαρα ΈντενΤηλεοπτική σειρά (Επεισόδιο: "California Dreamin") House of Wax Πέιτζ Έντουαρντς 2006 Bottoms Up Λίσα Μαντσίνι Κατευθείαν σε βίντεο  National Lampoon's Pledge This! Βικτόρια Ίνγκλις Κατευθείαν σε βίντεο  2008 America the Beautiful Η Ίδια Ντοκιμαντέρ Paris, Not France Η Ίδια  Ντοκιμαντέρ Repo! The Genetic Opera Άμπερ Σουίτ Περιορισμένη κυκλοφορία  An American Carol Η Ίδια 2010 Teenage Paparazzo Η Ίδια Ντοκιμαντέρ The Dog Who Saved Christmas Vacation Μπέλλα Τηλεοπτική ταινία  2013 Οι Ύποπτοι Φορούσαν Γόβες Η Ίδια Κάμεο
Δισκογραφία
 Paris (2006)

Παραπομπές

Εξωτερικοί Σύνδεσμοι

Κατηγορία:Αμερικανίδες μοντέλα
Κατηγορία:Αμερικανοί επιχειρηματίες
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης